CELEX: C2004/300/28
Language: sk
Date: 2004-12-04 00:00:00
Title: Rozsudok Súdneho dvora (piata komora) z 21. októbra 2004 vo veci C-426/02: Komisia Európskych spoločenstiev proti Helénskej republike (Nesplnenie povinnosti členským štátom — Poplatky majúce rovnaký účinok — Spoločná obchodná politika — Dovoz tovaru majúci pôvod v členských štátoch a nečlenských štátoch — Poplatky vyberané za potvrdzovanie faktúr)

4.12.2004   
            
            
               SK
            
            
               Úradný vestník Európskej únie
            
            
               C 300/14
            
         
      ROZSUDOK SÚDNEHO DVORA
   
   (piata komora)
   z 21. októbra 2004
   vo veci C-426/02: Komisia Európskych spoločenstiev proti Helénskej republike (1)
   
   (Nesplnenie povinnosti členským štátom - Poplatky majúce rovnaký účinok - Spoločná obchodná politika - Dovoz tovaru majúci pôvod v členských štátoch a nečlenských štátoch - Poplatky vyberané za potvrdzovanie faktúr)
   (2004/C 300/28)
   Jazyk konania: gréčtina
   Vo veci C-426/02, Komisia Európskych spoločenstiev, (splnomocnení zástupcovia: X. Lewis a M. Konstantinidis) proti Helénskej republike (splnomocnené zástupkyne: A Samoni-Rantou a N. Dafniou), predmetom ktorej je nesplnenie povinnosti členským štátom podľa článku 226 ES, doručený Súdnemu dvoru dňa 22. novembra 2002, Súdny dvor (piata komora), v zložení: predsedkyňa R. Silva de Lapuerta, sudcovia: C. Gulmann, spravodajca a S. von Bahr, generálny advokát: A. Tizzano, tajomník: R. Grass, vyhlásil dňa 21. októbra 2004 rozsudok, ktorého výrok znie:
   
               1.
            
            
               Vyberajúc v prospech Ethnikos Organismos Farmakon (vnútroštátna organizácia pre liečivá) poplatok za potvrdzovanie faktúr na dovoz surovinových materiálov pre farmaceutické použitie, liečiv - polotovarov a hotových liečiv z iných členských štátov a nečlenských štátov si Helénska republika nesplnila povinnosti podľa článkov 23 ES, 25 ES a 133 ES.
            
         
               2.
            
            
               Helénska republika je povinná nahradiť trovy konania.
            
         
      (1)  Ú. v. EÚ C 31 z 8.2.2003